stanford-oval/wikipedia huggingface dataset:
ג'רזי ג'איינט
מזג

הג'רזי ג'איינט נחשבים לתרנגולים מצוינים לגידול ביתי, אף על פי גודלם המרשים הם שקטים, חברותיים מאוד והם בין היתר התרנגולים בעלי המזג הכי רגוע לגודל שלהם. בשל משקלם, הם לא מסוגלים לעוף או לקפוץ גבוה, ולרוב הם לא רצים. בשל המזג העדין והרגוע של תרנגולי הג'רזי ג'איינט, הם הפכו בשנים האחרונות ליותר ויותר נפוצים.
הערות שוליים

↑  Jersey Giant Chicken American Livestock Breeds Conservancy
| גזעי תרנגולים נפוצים בישראל |
| --- | --- | --- |
| במשקים תעשייתיים | ברוילר • לגהורן • הייליין • לוהמן • י.ס.א. בראון • קורניש • שייבר |  |
| במשקים ביתיים | אמראקונה • אורפינגטון • ברהמה • ברנבלדר • משי • סאסקס • סולטאן • פולני • פליימות' רוק • בראקל • פקין • קוצ'ין • רוד איילנד אדום • שבו • שחף כרונינגן • תרנגול קרב תאילנדי |  |
| ראו גם | ביצי חופש • בנטם • לול • תרנגולות כחיות מחמד |  |
ערך זה הוא קצרמרבנושא עופות. אתם מוזמנים לתרום לוויקיפדיה ו.
בריתריים

| בריתריים |
| --- | --- |

תקופה
סוף אאוקן - תחילת אוליגוקן 38–27 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פילאים
תת־סדרה:: Plesielephantiformes
משפחה:: בריתריים
שם מדעי
 Barytheriidae ‏אנדרוס, 1906

בריתריים (שם מדעי: Barytheriidae; משמעות שמם: "בהמות כבדות") היא משפחה נכחדת מסדרת הפילאים, אחת מהפרימיטיביות ביותר שהתפתחה למיני הפילים המוכרים ולממותות. בבמשפחה שני סוגים אשר התקיימו מסוף תקופת האאוקן עד לתחילת האוליגוקן. המאובנים שלהם התגלו בצפון אפריקה (באזור מצרים ולוב) ובעומאן שבחצי האי ערב.
יצורים אלה היו דומים בגודלם להיפופוטם באורך ממוצע של 4 מטר גובה של 2 מטר ומשקל של 2 וחצי טון. מינים אלה היו מראשוני הפילאים שהיו בעלי דו-צורתיות זוויגית. במראם דמו מעט לשפנים או טפירים ענקיים והם היו בעלי חוטם קצר ועגלגל, דומה לזה של פיל ים אך לא לחדק של פילים מודרניים. בתוך פיהם בלטו 4 שיניים חותכות, שתיים בלסת העליונה ושתיים בתחתונה והם יועדו כנראה לתלישת עשבים או צמחי מים.
הבריתריים נכחדו לחלוטין עם סוף הפלאוגן והוחלפו במיני פילאים מותאמים יותר לסביבה היבשה שנוצרה.
מיון

בריתריום (Barytherium ) - תואר לראשונה בשנת 1906
מין Barytherium grave
עומאניתריום (Omanitherium ) - תואר לראשונה בשנת 2012
המין Omanitherium dhofarensis
ג'קי לוגרי

| --- | --- |

 לידה:  18 באפריל 1930 ברוקלין, ארצות הברית 
 פטירה:  23 בפברואר 2024 (בגיל 93) לוס אנג'לס, ארצות הברית 
 שם לידה:  Jacqueline V. Loughery 
 מדינה:  ארצות הברית 
 עיסוק:  מיס ארצות הברית הראשונה
 בן או בת זוג:  גיא מיטשל (1953–1955)  ג'ק וב (1958–1964)  ג'ק שווייצר (1969–2009) 
 פרופיל ב-IMDb
 
ג'קי לוגרי (באנגלית: Jackie Loughery;‏ 18 באפריל 1930 –  23 בפברואר 2024) הייתה שחקנית אמריקאית. מיס ארצות הברית הראשונה.
ביוגרפיה

לוגרי נולדה בניו יורק.
ב-1952 נבחרה למיס ניו יורק ארצות הברית בטקס שהתקיים בפעם הראשונה. בתחרות מיס ארצות הברית הראשונה, שנערכה בקליפורניה, נבחרה למקום הראשון ובתחרות מיס תבל הראשונה, עלתה לשלב עשר המועמדות הסופיות. במסגרת הפרסים שהוענקו לה על זכייתה במיס ארצות הברית היה כלול גם חוזה עם אולפני יוניברסל.
ב-1951 היא הופיעה במופע קומי בטלוויזיה הנקרא "שבעה באחת עשרה".
ב-1954 הנחתה לצד ג'וני קרסון את שעשועון הטלוויזיה "הרווח את החופשה שלך".
ב-1955 הופיעה בתפקיד הראשי בסדרת הטלוויזיה המשפטית "לשפוט את רוי בין".
ב-1956 שיחקה בסרט "Pardners" לצד דין מרטין.
ב-1957 שיחקה בסרט הדרמה "בן שמונה עשרה וחרדתי" לצד ויליאם קמפבל.
ב-1958 שיחקה בתפקיד הראשי בסרט התעופה "המלאך החם". בנוסף היא ביצעה הופעת אורח בתוכנית "המופע של ג'ורג' ברנס וגרייס אלן".
ג'ורג' מילר

| --- | --- |

 לידה:  3 במרץ 1945 (בן 79) בריזבן, אוסטרליה 
 סוגה מועדפת:  דיזלפאנק, דרמה 
 מדינה:  אוסטרליה 
 תקופת הפעילות:  מ-1970 
 מקום לימודים:  אוניברסיטת ניו סאות' ויילס 
 בן או בת זוג:  מרגרט סיקסל (1995–?) 
 פרסים והוקרה:  פרס אוסקר לסרט המונפש הטוב ביותר (2005)  אביר מסדר האמנויות והספרות (2 במרץ 2010)  קצין במסדר אוסטרליה (11 ביוני 1996) 
 פרופיל ב-IMDb
 
ג'ורג' מילר  (באנגלית: George Miller; נולד ב-3 במרץ 1945) הוא קולנוען אוסטרלי. הוא ידוע בעיקר בזכות זיכיון סרטי הפעולה שיצר, "מקס הזועם".
בנוסף לסרטי "מקס הזועם", מילר ביים את סרט הדרמה הרפואית הביוגרפית "השמן של לורנצו", את סרט הפנטזיה "המכשפות מאיסטוויק", את סרט ההנפשה זוכה פרס האוסקר "תזיזו ת'רגליים", הפיק את הסרט "בייב" וביים את סרט ההמשך "בייב בעיר הגדולה".
ראשית חיים

מילר נולד בבריסביין, קווינסלנד, להורים מהגרים יוונים: דימיטריוס קסטריסיוס מיליוטיס (ג'ים מילר) ואנג'לה בלסון.
קריירה

ב-1979 הוא כתב וביים את "מקס הזועם", אשר מומן באופן עצמאי על ידי קנדי מילר הפקות והמשיך להיות הצלחה בינלאומית. וב-1981 יצא סרט ההמשך, "מקס הלוחם בדרכים".
במהלך הזמן שבין הסרט השני לשלישי של מקס הזועם, מילר ביים גרסה מחודשת של " סיוט בגובה 20,000 רגל " כקטע לסרט האנתולוגיה "אזור הדמדומים: הסרט" (1983). הוא גם היה שותף להפקה ולבימוי מיני סדרות רבות לטלוויזיה האוסטרלית, כולל The Dismissal (1983) ו-"The Cowra Breakout"‏ (1984).
בשנת 1987 ביים מילר את "המכשפות מאיסטוויק", בכיכובו של ג'ק ניקולסון, סוזן סרנדון, שר ומישל פייפר. הסרט התגלה כחוויה מטרידה עבור מילר. "עזבתי את הסרט פעמיים וג'ק [ניקולסון] החזיק אותי שם", אמר מילר. "הוא אמר, 'פשוט שב, תאבד את הרגש שלך, ותראה את העבודה. אם אתה חושב שהעבודה טובה, תישאר עם הסרט". והוא היה איש גדול. למדתי ממנו יותר מכל אחד אחר שאני חושב שעבדתי בשבילו - הוא היה יוצא דופן". ניקולסון גם אימן את מילר להגזים בצרכים שלו במהלך ההפקה, וביקש 300 תוספות כשהוא צריך רק 150, בידיעה שהמפיקים שלו יתנו לו פחות ממה שביקש. גם מעצבת ההפקה עטורת הפרסים פולי פלאט שיתפה שיתוף פעולה הדוק עם מילר בסרט זה.
בעקבות "המכשפות מאיסטוויק" התמקד מילר בעיקר בהפקת פרויקטים אוסטרליים. בין השאר הפיק את הסרטים "פלירט", "סיכון רטוב" ואת המיני-סדרות לטלוויזיה "Bangkok Hilton" ו"וייטנאם", כולם בכיכובה של ניקול קידמן, וסייע בפיתוח הקריירה שלה.
מילר חזר לביים בסרט "השמן של לורנצו" (1992), אותו כתב יחד עם ניק אנרייט.
בשנת 1993 החל מילר לביים את "קונטקט", המבוסס על סיפור מאת קרל סייגן ואן דרויאן. לאחר שעבדו על הסרט במשך יותר משנה, הגיעו "האחים וורנר" ומילר להסכמה הדדית להיפרד ובסופו של דבר הובא רוברט זמקיס לסיים את העבודה על הסרט.
מילר גם היה שותף בהפקת וכתיבת הדרמה הקומית "בייב" (1995) וכתב וביים את סרט ההמשך, "בייב: חזיר בעיר" (1998).
מילר היה היוצר של "תזיזו ת'רגליים", אפוס מחזמר על חייו של פינגווינים באנטארקטיקה. הסרט בהפקת האחים וורנר יצא לאקרנים בנובמבר 2006. בנוסף להיותו הצלחה קופתית, הביא הסרט למילר את המועמדות הרביעית שלו לפרס האוסקר, ואת הזכייה הראשונה שלו בקטגוריית סרט האנימציה הטוב ביותר.
בשנת 2007 חתם מילר על בימוי "ליגת הצדק". בעוד שההפקה נעצרה בתחילה עקב שביתת גילדת הסופרים של אמריקה בשנים 2007–2008, עיכובים נוספים בהפקה והצלחתו של "האביר האפל" הובילו לכך שהאחים וורנר החליטו להקפיא את העבודה על הסרט ולחפש אפשרויות אחרות.
בשנת 2011 יצר מילר את סרט ההמשך ל"תזיזו ת'רגליים", "תזיזו ת'רגליים 2". בשנה שלאחר מכן החל מילר לצלם את "מקס הזועם: כביש הזעם", הסרט הרביעי בסדרת "מקס הזועם", לאחר מספר שנים של עיכובים בהפקה, יצא הסרט ב-15 במאי 2015. הסרט זכה לשבחי הביקורת והיה מועמד לעשרה פרסי אוסקר, ביניהם פרס האוסקר לבמאי הטוב ביותר, וזכה בשישה; בקטגוריות התלבושות, עיצוב ההפקה, שיער ואיפור, עריכה, עריכת סאונד ומיקס סאונד והסרט הטוב ביותר.
חיים אישיים

מילר היה נשוי לשחקנית סנדי גור, איתה יש לו בת. הוא התחתן עם עורכת הסרטים מרגרט סיקסל ב-1995; יש להם שני בנים. השניים נפגשו בתחילה במהלך ההפקה של "פלירט".
פילמוגרפיה

מקס הזועם (1979) - תסריטאי ובמאי
מקס הלוחם בדרכים (1981) - תסריטאי ובמאי
אזור הדמדומים: הסרט (1983) - במאי
מקס הזועם 3: כיפת הרעם (1985) - תסריטאי, במאי ומפיק
המכשפות מאיסטוויק (1987) - במאי
השמן של לורנצו (1992) - תסריטאי, במאי ומפיק
בייב (1995) - תסריטאי ומפיק
בייב בעיר הגדולה (1998) - תסריטאי, במאי ומפיק
תזיזו ת'רגליים (2006) - תסריטאי, במאי ומפיק
תזיזו ת'רגליים 2 (2011) - תסריטאי, במאי ומפיק
מקס הזועם: כביש הזעם (2015) - תסריטאי ובמאי ומפיק
3,000 שנים של כמיהה ‏(2022) - תסריטאי, במאי ומפיק
פיוריוסה: מסאגת מקס הזועם (2024) - תסריטאי, במאי ומפיק
ג'קי מיטו

| --- | --- |
ג'קי מיטו
ג'קי מיטו
 לידה:  3 במרץ 1948 סיינט אן, ג'מייקה
 פטירה:  16 בדצמבר 1990 (בגיל 42) סיינט אן, ג'מייקה
 שם לידה:  דונט רוי מיטו (Donat Roy Mittoo)
 מוקד פעילות:  ג'מייקה 
 תקופת הפעילות:  מ-1961 
 עיסוק:  קלידן
 סוגה:  רגאיי, סקא, פאנק (Funk), רוקסטדי
 שפה מועדפת:  אנגלית 
 כלי נגינה:  קלידים
 חברת תקליטים:  Studio One
 פרופיל ב-IMDb
 
ג'קי מיטו (באנגלית: Jackie Mittoo‏; 3 במרץ 1948 - 16 בדצמבר 1990) היה קלידן סקא ורגאיי ג'מייקני.
חייו

מיטו התחיל ללמוד נגינה בפסנתר בגיל ארבע בהדרכת סבתו.
בשנות השישים הוא היה שותף להרכבים The Skatalites, The Rivals, The Sheiks, The Soul Brothers and Soul Vendors. כמו כן, ניגן אצל לויד דאליי.
בסוף שנות השישים היגר מיטו לטורונטו, קנדה, שם הקליט שלושה אלבומים: Wishbone, Reggea Magic, Let's Put It All Together. האלבום Wishbone הפך ללהיט ב-1971. הוא הופיע במקומות שונים בטורונטו במהלך שנות השבעים, באותן שנים הקליט בעיקר אצל המפיק הג'מייקני באני לי.
מיטו אושפז ב-12 בדצמבר 1990 ומת מסרטן ארבעה ימים לאחר מכן, בסיינט אן שבג'מייקה.
הלווייתו נערכה בקינגסטון. בהלוויה ובקונצרט הזיכרון לכבודו השתתפו גדולי המוזיקאים שעבדו אתו, בהם הורטנס אליס, דלרוי וילסון, קן בוט', וין גורדון, קלמנט "קוקסון" דוד, לירוי ואלאס ואחרים.
ג'סי ויליאמס (ספורטאי)

ג'סי דניאל ויליאמס (באנגלית: Jesse Daniel Williams; נולד ב-27 בדצמבר 1983) הוא אתלט אמריקאי, אלוף העולם (טגו 2011) בקפיצה לגובה.
ביוגרפיה

ויליאמס נולד במודסטו שבקליפורניה. הוא למד בתיכון בראוטון שבראלי, קרוליינה הצפונית, וזכה שלוש פעמים באליפות קרוליינה הצפונית לתיכונים. בשנת 2002 החל ללמוד באוניברסיטת המדינה של קרוליינה הצפונית.
באליפות העולם באתלטיקה לנוער שנערכה בקינגסטון, ג'מייקה, בשנת 2002 סיים ויליאמס במקום הרביעי בקפיצה לגובה בתוצאה של 2.21 מטר. לאחר שנה עבר לאוניברסיטת דרום קליפורניה ושם השלים תוכנית לסטודנטים ספורטאים שבמסגרתה זכה באליפות המכללות באתלטיקה באולם ובאצטדיון בשנים 2005 ו-2006.
באליפות העולם באתלטיקה באולם שנערכה בולנסיה, ספרד, בשנת 2008 סיים ויליאמס במקום השישי בקפיצה לגובה בתוצאה של 2.27 מטר, ובאותה שנה ניצח במבחנים האמריקאיים לאולימפיאדת בייג'ינג בתוצאה של 2.30 מטר. במשחקים עצמם הוא סיים במקום 19 בתוצאה של 2.25 מטר. בתחרות שנערכה בבאנסקה ביסטריצה שבסלובקיה בפברואר 2009 קבע את שיאו האישי בקפיצה לגובה באולם, 2.36 מטר.
ביוגרפיה > אלוף עולם

בשנת 2011 זכה ויליאמס באליפות ארצות הברית באתלטיקה ביוג'ין, אורגון, בקובעו שיא אישי של 2.37 מטר. באליפות העולם שנערכה בטגו, קוריאה הדרומית, אותה שנה הוא זכה במדליית זהב בקפיצה לגובה עם תוצאה של 2.35 מטר, לפני אלכסיי דמיטריק מרוסיה (2.35 מטר) וטרוור בארי מאיי בהאמה (2.32 מטר). הוא האמריקאי הראשון שזכה בתואר זה מזה 20 שנה.
אף שבמבחנים האמריקאים לאולימפיאדת לונדון סיים ויליאמס במקום הרביעי בלבד, שאינו מקנה מקום בנבחרת לאולימפיאדה, הוא השיג את הקריטריון האולימפי מוקדם יותר אותה שנה לאחר שזכה בתחרות בניו יורק בתוצאה של 2.36 מטר, בעוד שניק רוס, שסיים במקום השלישי, לא השיג קריטריון זה. משום כך, נבחר ויליאמס לסגל האולימפי האמריקאי ללונדון. במשחקים עצמם הוא סיים במקום תשיעי בתוצאה של 2.25 מטר.
ג'ייק אברטס

| --- | --- |
אין תמונה חופשית
 לידה:  10 ביולי 1941 מונטריאול, קנדה 
 פטירה:  6 בספטמבר 2012 (בגיל 71) מונטריאול, קנדה 
 מדינה:  קנדה 
 השכלה:  בית הספר לעסקים של הרווארד  אוניברסיטת בישופ  אוניברסיטת הרווארד  אוניברסיטת מקגיל  Bishop's College School 
 פרסים והוקרה:  קצין במסדר קנדה 
 
ג'ייק אברטס (באנגלית: Jake Eberts; ‏10 ביולי 1941 – 6 בספטמבר 2012) היה מפיק קולנוע ואיש כספים קנדי. הוא ידוע בשל מעורבותו ביצירתם של סרטים רבים שזכו להצלחה, בהם "מרכבות האש" (1981, ללא קרדיט), "גנדי" (1982), "רוקד עם זאבים" (1990) ו"מרד התרנגולים" (2000).
הערות שוליים

↑  William Yardley, Jake Eberts, Accidental Film Producer of Oscar Winners, Dies at 71, The New York Times, September 12, 2012
↑  Screenonline: Film Studios and Industry Bodies > Goldcrest
↑  The Adventures of Baron Munchausen - Trailer - Cast - Showtimes - The New York Times
↑  Los Angeles Times, September 8, 2012
| --- | --- |
בקרת זהויות :  NLI: 987007355506705171  PLWABN: 9810590602805606  BNE: XX1363722  GND: 1062008154  ISNI: 0000 0000 7824 9835  LCCN: n90655305  NKC: xx0062882  Trove: 933733  VIAF: 67138179   WorldCat (עם VIAF): 67138179
ג'ון סטונס

ג'ון סטונס (באנגלית: John Stones; נולד ב-28 במאי 1994) הוא כדורגלן אנגלי המשחק בעמדות הבלם והקשר האחורי בקבוצת מנצ'סטר סיטי ובנבחרת אנגליה.
קריירת מועדונים

סטונס החל את קריירת המשחק בקבוצת הנוער של בארנסלי מעיר הולדתו. בדצמבר 2011 עלה לסגל הקבוצה הבוגרת, ואת הופעת הבכורה שלו בפוטבול ליג צ'מפיונשיפ ערך ב-17 במרץ 2012, כשעלה מהספסל בתבוסה 0–4 לרדינג. סטונס סיים את עונת 2011/2012 עם שתי הופעות ליגה במדי בארנסלי. בעונת 2012/2013 היה סטונס לשחקן הרכב קבוע בבארנסלי, ולאחר חצי עונה נמכר לאברטון מהפרמייר ליג לתקופה של חמש שנים וחצי תמורת סכום של כשלושה מיליון ליש"ט. את העונה סיים סטונס בסגל הקבוצה הצעירה של אברטון.
לאחר שהרשים במשחקי קדם עונת 2013/2014, הצטרף סטונס לסגל הבכיר של הקבוצה של המאמן רוברטו מרטינס. את הופעת הבכורה שלו בפרמייר ליג ערך בניצחון הביתי 0–1 על צ'לסי ב-14 בספטמבר 2013. עד לחודש ינואר ערך סטונס חמש הופעות ליגה בלבד, כולן כמחליף, אך במחציתה השנייה של העונה בעקבות פציעתו של פיל ג'אגיילקה תפס את המקום בהרכב, וסיים את העונה עם 21 הופעות ליגה וסייע לקבוצתו לסיים חמישית בטבלת הליגה.
לאחר הפריצה בהרכב בחציה השני של העונה, היה סטונס לחלק משמעותי מחוליית ההגנה של אברטון בעונת 2014/2015. על אף שסבל מפציעה שגרמה לו להיעדר כשלושה חודשים מהמגרשים, רשם סטונס 28 הופעות בכל המסגרות והפגין יכולת גבוהה. ב-26 באפריל, במשחקה הביתי של קבוצתו מול מנצ'סטר יונייטד, הכניע סטונס את דויד דה חאה בנגיחה שהעלתה את קבוצתו ליתרון 0–2, בדרך לניצחון 0–3 בסיום. היה זה שער הליגה הראשון של סטונס בקריירה. עונה אחר כך שמר על המקום בהרכב קבוצתו, רשם 33 הופעות ליגה ו-41 הופעות בכל המסגרות, וזכה להתעניינות רבה מצד קבוצות בכירות באירופה ובהן צ'לסי וברצלונה.
ב-9 באוגוסט 2016 חתם סטונס במנצ'סטר סיטי לשש שנים עבור 47.5 מיליון ליש"ט.
קריירה בינלאומית

סטונס החל את דרכו בנבחרות הצעירות של אנגליה. הוא זומן לסגל הנבחרת לקראת גביע העולם עד גיל 20 שנערך בשנת 2013 בטורקיה, וערך שתי הופעות בטורניר בו הודחה אנגליה כבר בשלב הבתים.
על אף שטרם ערך הופעה בינלאומית, נכלל סטונס על ידי רוי הודג'סון, מאמן נבחרת אנגליה, ברשימה הראשונית לסגל הנבחרת לקראת מונדיאל 2014 בברזיל, שכללה שלושים שחקנים. בהמשך נופה מהסגל הסופי לטורניר, אך נכלל בין 25 השחקנים שיצאו למחנה האימון שקדם למונדיאל, כגיבוי למקרה של פציעות. ב-30 במאי 2014, במהלך המחנה שהתקיים במיאמי, ערך סטונס את הופעת הבכורה שלו בניצחון 0–3 על פרו. סטונס החליף את חברו לאברטון לייטון ביינס כרבע שעה לסיום המשחק.
ב-3 בספטמבר, שלושה חודשים לאחר הופעת הבכורה שלו, עלה סטונס לראשונה בהרכב הנבחרת, במשחק ידידות באצטדיון ומבלי מול נורווגיה שהסתיים בשוויון 2-2. חמישה ימים אחר כך ערך את הופעתו הראשונה במשחק רשמי. סטונס עלה בהרכב בניצחונה של אנגליה 0–2 על שווייץ בזנקט יאקוב פארק בבזל, במשחקה הראשון במסגרת מוקדמות יורו 2016.
סטונס זומן על ידי הודג'סון לסגל הנבחרת לקראת יורו 2016 בצרפת, אך לא זכה לדקות משחק במהלך הטורניר, בו הודחה אנגליה בשמינית הגמר על ידי איסלנד.
סטונס הבקיע שני שערים בניצחון של אנגליה 1–6 על נבחרת פנמה במסגרת מונדיאל 2018. באותו מונדיאל סטונס פתח בכל המשחקים של נבחרת אנגליה שהודחה בחצי הגמר.
נכלל בסגל נבחרת אנגליה לטורניר מונדיאל 2022.
סטטיסטיקות > מועדונים

נכון ל-17 בספטמבר 2022
| מועדון | עונה | ליגה | ליגה> הופעות | ליגה> שערים | גביע> הופעות | גביע> שערים | גביע הליגה> הופעות | גביע הליגה> שערים | אירופה> הופעות | אירופה> שערים | אחר> הופעות | אחר> שערים | סה"כ> הופעות | סה"כ> שערים |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| בארנסלי | 2011/2012 | פוטבול ליג צ'מפיונשיפ | 2 | 0 | 0 | 0 | 0 | 0 | 0 | 0 | 0 | 0 | 2 | 0 |
| בארנסלי | 2012/2013 | פוטבול ליג צ'מפיונשיפ | 22 | 0 | 2 | 0 | 2 | 1 | 0 | 0 | 0 | 0 | 26 | 1 |
| בארנסלי | סה"כ | סה"כ | 24 | 0 | 2 | 0 | 2 | 1 | 0 | 0 | 0 | 0 | 28 | 1 |
| אברטון | 2012/2013 | פרמייר ליג | 0 | 0 | 0 | 0 | 0 | 0 | 0 | 0 | 0 | 0 | 0 | 0 |
| אברטון | 2013/2014 | פרמייר ליג | 21 | 0 | 3 | 0 | 2 | 0 | 0 | 0 | 0 | 0 | 26 | 0 |
| אברטון | 2014/2015 | פרמייר ליג | 23 | 1 | 2 | 0 | 0 | 0 | 3 | 0 | 0 | 0 | 28 | 1 |
| אברטון | 2015/2016 | פרמייר ליג | 33 | 0 | 2 | 0 | 6 | 0 | 0 | 0 | 0 | 0 | 41 | 0 |
| אברטון | סה"כ | סה"כ | 77 | 1 | 7 | 0 | 8 | 0 | 3 | 0 | 0 | 0 | 95 | 1 |
| מנצ'סטר סיטי | 2016/2017 | פרמייר ליג | 27 | 0 | 4 | 1 | 1 | 0 | 9 | 1 | 0 | 0 | 41 | 2 |
| מנצ'סטר סיטי | 2017/2018 | פרמייר ליג | 18 | 0 | 2 | 0 | 4 | 0 | 5 | 3 | 0 | 0 | 29 | 3 |
| מנצ'סטר סיטי | 2018/2019 | פרמייר ליג | 24 | 0 | 5 | 0 | 3 | 0 | 6 | 0 | 1 | 0 | 39 | 0 |
| מנצ'סטר סיטי | 2019/2020 | פרמייר ליג | 16 | 0 | 3 | 0 | 3 | 0 | 1 | 0 | 1 | 0 | 24 | 0 |
| מנצ'סטר סיטי | 2020/2021 | פרמייר ליג | 22 | 4 | 1 | 0 | 1 | 1 | 11 | 0 | 0 | 0 | 35 | 5 |
| מנצ'סטר סיטי | 2021/2022 | פרמייר ליג | 14 | 1 | 4 | 1 | 1 | 0 | 8 | 0 | 0 | 0 | 27 | 2 |
| מנצ'סטר סיטי | 2022/2023 | פרמייר ליג | 6 | 0 | 0 | 0 | 0 | 0 | 1 | 1 | 0 | 0 | 7 | 1 |
| מנצ'סטר סיטי | סה"כ | סה"כ | 127 | 5 | 19 | 2 | 13 | 1 | 41 | 5 | 2 | 0 | 202 | 13 |
| סך הכול קריירה | סך הכול קריירה | סך הכול קריירה | 228 | 6 | 28 | 2 | 23 | 2 | 44 | 5 | 2 | 0 | 325 | 15 |
סטטיסטיקות > נבחרת לאומית

נכון ל-26 בספטמבר 2022
| נבחרת אנגליה> שנה | נבחרת אנגליה> הופעות | נבחרת אנגליה> שערים |
| --- | --- | --- |
| 2014 | 4 | 0 |
| 2015 | 3 | 0 |
| 2016 | 8 | 0 |
| 2017 | 7 | 0 |
| 2018 | 15 | 2 |
| 2019 | 2 | 0 |
2020: 0
| 2021 | 16 | 1 |
| 2022 | 4 | 0 |
| סה"כ | 59 | 3 |
תארים > קבוצתיים > מנצ'סטר סיטי

אליפות אנגליה (5): 2017/2018, 2018/2019, 2020/2021, 2021/2022, 2022/2023, 2023/2024
גביע אנגלי: 2018/2019, 2022/2023
גביע הליגה (3): 2017/2018/ 2019/2020, 2020/2021
מגן הקהילה: 2018, 2019
ליגת האלופות: 2022/2023
הסופר קאפ האירופי: 2023
נבחרת אנגליה
מקום שלישי בליגת האומות: 2018/2019
תארים > אישיים

שחקן העונה הצעיר של אברטון: 2014/2015
ג'ייפרוג

| --- | --- |

 נתונים כלליים
 סוג:  חברה ציבורית   נאסד"ק: FROG
 בורסה:  נאסד"ק (ספטמבר 2020–FROG) 
 מייסדים:  שלומי בן חיים, יואב לנדמן, פרדי סימון
 תקופת הפעילות:  28 באפריל 2008 – הווה (16 שנים) 
 מיקום המטה:  סאניווייל 
 ענפי תעשייה:  DevOps 
 מוצרים עיקריים:  DevOps 
 שווי שוק:  3.28 מיליארד דולר (10 באוקטובר 2024)
 מנכ"ל:  שלומי בן חיים
 עובדים:  1,300 (נכון ל־2022) 
  
 jfrog.com
 
ג'ייפרוג בע"מ (באנגלית: JFrog) היא חברת תוכנה ישראלית שהוקמה בשנת 2008. מניות החברה נסחרות בבורסת נאסד"ק.
היסטוריה

JFrog הוקמה בשנת 2008 על ידי שלומי בן חיים (מנכ"ל החברה), יואב לנדמן (סמנכ"ל טכנולוגיות) ופרדי סימון (מדען ראשי), במטרה לפתח מוצרים שמאפשרים אוטומציה של עדכוני תוכנה, מעקב והפצה, שיתמכו רוחבית בכל הפלטפורמות המובילות בשוק. מטה החברה בישראל שוכן בנתניה. בשנת 2009 זכתה החברה ללקוחות ראשונים, החברות סיסקו ונטפליקס. בשנת 2012 הגיעה החברה ל-200 לקוחות, וגייסה 3.5 מיליון דולר מקרן ג'מיני. ב-2014 גייסה החברה 7 מיליון דולר נוספים, בהובלת קרן ג'מיני וחברת VMware. בשנת 2016 הושק המוצר Xray, והחברה גייסה 50 מיליון דולר. בשנת 2018 גייסה החברה עוד 100 מיליון דולר.
צמיחתה של החברה כללה גם רכישה של חברות אחדות, בהן CloudMunch בשנת 2017, Trainologic ב-2018 ו-Shippable ב-2019.
בשנים 2018 ו-2019, לאחר נסיקה בפופולריות השימוש במוצר Artifactory, נכנסה JFrog למרבית רשימות "100 המובילים" בתחומי טכנולוגיה ו-DevOps, כולל רשימת דלויט, פורבס, JMP Securities, IDC Innovator, ואחרים.
בספטמבר 2020 הגישה תחשיב לקראת הנפקה, עם תכנון ראשוני אופטימי שהעמיד את החברה על שווי של 3.2 מיליארד דולר. יום לפני ההנפקה, לאור ביקוש גבוה עודכן מחיר המניה אשר שיקף שווי של 4 מיליארד דולר. החברה הונפקה ב-16 בספטמבר וביום הראשון להנפקה זינק שווי החברה ל-5.8 מיליארד דולר.
ביוני 2021 רכשה החברה את חברת Vdoo הישראלית תמורת 300 מיליון דולר.
ביוני 2024 רכשה החברה את חברת Qwak הישראלית תמורת 230 מיליון דולר.
מוצרים

החברה מייצרת תוכנה לתחום ה-DevOps - כלים לפיתוח והפצה של תוכנת קוד פתוח. מוצרי החברה:
Artifactory - תוכנה למעקב אחר גרסאות רכיבי קוד פתוח שמשמשים את מפתחי התוכנה.
Xray - תוכנה להגנה מפני שימוש בגרסאות קוד פתוח שיש בהן בעיות אבטחה.
Pipelines - מימוש טכנולוגיית CI/CD.
Distribution - כלי להפצת תוכנה.
Mission Control - כלי בקרה.
Container Registry
מוצרים אלה מאפשרים הפצה של עדכוני תוכנה בתדירות גבוהה, ובכך תומכים בתיקון מהיר של תקלות ובהפצה מהירה של חידושים.
הערות שוליים

↑  מאיר אורבך, VMware וקרן ג'מיני הובילו השקעה של 7 מיליון דולר ב-JFrog, באתר כלכליסט, 16 ביולי 2014
↑  מאיר אורבך, חברת JFrog הישראלית גייסה 50 מיליון דולר, באתר כלכליסט, 20 בינואר 2016
↑  הגר רבט, ג'ייפרוג הישראלית רוכשת את CloudMunch האמריקאית-הודית, באתר כלכליסט, 26 ביוני 2017
↑  הגר רבט, JFrog רכשה את חברת הייעוץ Trainologic, באתר כלכליסט, 26 בספטמבר 2018
↑  מאיר אורבך, חברת JFrog רוכשת את חברת Shippable האמריקאית, באתר כלכליסט, 21 בפברואר 2019
↑  תחשיב ההנפקה של JFrog
↑  הנפקה ישראלית בוולסטריט: חברת JFrog מוערכת במיליארדים, ספטמבר 2020, באתר IsraelDefense
↑   ג'ניה וולינסקי, ג'ייפרוג סיימה את היום הראשון בנאסד"ק בשווי של 5.8 מיליארד דולר, באתר TheMarker‏, 16 בספטמבר 2020
↑  סופי שולמן, ג'ייפרוג רוכשת את VDOO הישראלית ב-300 מיליון דולר, באתר כלכליסט, 29 ביוני 2021
↑  אקזיט ענק: JFrog רוכשת את הסטארטאפ הישראלי Qwak בכרבע מיליארד דולר, באתר Geektime‏, 25 ביוני 2024
גאמבס

| --- | --- |


 תאריך השקה:  1999 
 מתכנן:  בנואה מיניסיני 
 מפתח:  בנואה מיניסיני (Benoît Minisini)
 הושפעה על ידי:  ויז'ואל בייסיק, Java 
 רישיון:  GNU GPLv2+
 http://gambas.sourceforge.net/
 
גאמבס (באנגלית: Gambas) היא שפת תכנות הדומה ל-Visual Basic בלינוקס.
Gambas הוא ראשי תיבות רקורסיבים של Gambas Almost Means Basic (הכוונה של גאמבס היא כמעט בייסיק).
תכונות עיקריות

עבודה עם בסיסי נתונים כמו MySQL או PostgreSQL
בניית אפליקציות של KDE בעזרת DCOP
תרגום פרויקטים מ-Visual Basic ל-Gambas.
עבודה עם רשתות.
פיתוח

גאמבס עובד ב-GUI וב-QT, וכדי להריץ תוכניות נדרשת החבילה GAMBAS-RUNTIME.
לעת עתה אין גרסה ל-Windows אבל ניתן להריץ אותו ב-Cygwin מלבד תכונות גרפיות.
ג'רי ליבר ומייק סטולר

| --- | --- |
 תקופת הפעילות:  1950–2011 (כ־61 שנים) 
 סוגה:  רוק אנד רול, בלוז, רית'ם אנד בלוז, מוזיקת פופ 
 פרסים והוקרה:  פרס גראמי של חבר הנאמנים (1997)  פרס ג'וני מרסר (2000)  היכל התהילה של הרוק אנד רול (1987)  כוכב בשדרת הכוכבים בהוליווד 
 www.leiberstoller.com
 חברים
 ג'רי ליבר מייק סטולר 
 
הפזמונאי ג'רום ליבר (באנגלית: Jerome Leiber;‏ 25 באפריל 1933 – 22 באוגוסט 2011) והמלחין מייק סטולר (Mike Stoller; נולד ב-13 במרץ 1933) היו צמד יוצרים יהודים אמריקאים ושותפים להפקה מוזיקלית. ידועים בעיקר בחיבור "סטנדרטים" של רוקנרול (שירים שבוצעו על ידי אמנים רבים) ושיתוף הפעולה שלהם עם אלביס פרסלי. בין היתר חיברו את השירים Hound Dog ‏(1952), Kansas City ‏(1952), Jailhouse Rock ‏(1957), Yakety Yak‏ (1958), There Goes My Baby‏ (1958), King Creole ‏(1958), Saved ‏(1960), Stand by Me (1961, עם בן אי קינג) ועוד. בשנות השישים התמקמו בבניין בריל בניו יורק ועבדו בהפקה מוזיקלית של להקות-נשים. ב-1953 ייסדו את חברת תקליטים Spark, שנמכרה לאטלנטיק רקורדס. בשנת 1987 הוכנסו להיכל התהילה של הרוק אנד רול.
שנות ה-50

שניהם הגיעו ממשפחות יהודיות. מוצאו של ליבר מבולטימור ומוצאו של סטולר מלונג איילנד, ניו יורק. הם נפגשו בלוס אנג'לס ב-1950. ליבר עבד לאחר הלימודים בסיטי קולג' של לוס אנג'לס בחנות תקליטים בשדרות פיירפאקס, סמוך לבית ספרו של סטולר. השניים התוודעו זה לזה על רקע אהבתם לסגנון הרית'ם אנד בלוז. השניים התחילו לכתוב יחד שירים וב-1952 התפרסם שירם Hound Dog אותו כתבו לזמרת ביג מאמא ת'ורנטון (ב-1956 הוא הוקלט על ידי אלביס פרסלי. הקלטה זו נכנסה בשנת 1988 להיכל התהילה של פרס גראמי). באותה שנה התפרסם גם שירם Kansas City על ידי זמר הרית'ם אנד בלוז ליטל וילי ליטלפילד (אנ'). ב-1959 הוא הוקלט על ידי וילברט האריסון (אנ') והיה ללהיט. הקלטתו נכנסה בשנת 2001 להיכל התהילה של פרס גראמי ונבחרה לאחד מ-"500 השירים שעיצבו את הרוקנרול". ב-1964 נכלל השיר באלבומה הרביעי של להקת הביטלס, Beatles for Sale.
ב-1953 ייסדו השניים בלוס אנג'לס את חברת התקליטים Spark Records על מנת להפיק תקליטים למספר אמני רית'ם אנד בלוז ודו-וופ, בהם סליי פוקס, ארווין "ביג בוי" גרוב ולהקת הרובינס. עד מהרה מכרו ליבר וסטולר את החברה לאטלנטיק רקורדס ונותרו כמפיקים עצמאיים במסגרת החברה-הם. הם הפיקו תקליטים ללהקות הדריפטרס הקוסטרס וחיברו שירים שהפכו ללהיטים וקידמו את הרוקנרול, בהם בפרט Yakety Yak ו-Stand by Me. בנוסף, חיברו שירים לאלביס פרסלי שהיה אז בשיאו בהם שלושת שירי הנושא לסרטיו רוק בבית הסוהר, קינג קריאול ו-Loving You ושיר חג המולד Santa Claus Is Back in Town.
לאחר שנות ה-50

בראשית שנות השישים התמקמו ליבר וסטולר בבניין בריל בניו יורק ומיצבו עצמם כמפיקי להקות-נשים. בין היתר העסיקו כנגן אולפן ועוזר הפקה את פיל ספקטור, שיהפוך לאחר ממפיקי המוזיקה החשובים בעולם. כן כתב ספקטור יחד עם ג'רי ליבר את להיטו של בן אי קינג "הארלם הספרדית". הם הקימו עוד מספר חברות תקליטים קטנות וקצרות-יומין והפיקו עבור חברת יונייטד ארטיסטס. באותה עת עבדו בעיקר עם להקת השנגרי-לה'ס ועם הזמרת פגי לי, לה כתבו והפיקו את הלהיטים I'm a Woman ‏(1962) וזוכה פרס גראמי, Is That All There Is? ‏(1969).
בשנת 1962 הם כתבו שיר "Some Other Guy".
ב-1972 הפיקו את שירם האחרון שהיה ללהיט, Stuck in the Middle With You. ב-1975 הפיקו את תקליטה של פגי לי, Mirrors (התקליט ראה אור מחדש ב-2005 בשם Peggy Lee Sings Leiber and Stoller).